**Notă informativă**

**cu privire la modificarea unor hotărâri de Guvern**

**(privind sucurile, gemurile și alte produse similare destinate consumului uman)**

|  |
| --- |
| **1. Autorii proiectului** |
| Ministerul Agriculturii și Industriei Alimentare |
| **2. Condițiile ce au impus elaborarea proiectului de act normativ și finalitățile urmărite** |
| Odată cu modificarea și/sau abrogarea unor acte normative precum: Legea nr. 78/2004 privind produsele alimentare, Hotărârea Guvernului nr. 1469/2004 privind aprobarea Nomenclatorului produselor din domeniul reglementat, supuse certificării conformității obligatorii, a Legii nr. 420/2006 privind activitatea de reglementare tehnică, care sunt substituite cu Legea nr. 306/2018 privind siguranța alimentelor, cu modificările ulterioare, prin urmare, a apărut necesitatea de operare a unor modificări în textul Hotărârii de Guvern nr. 216/2008 cu privire la aprobarea Reglementării tehnice “Gemuri, jeleuri, dulcețuri, piureuri și alte produse similare” și în textul Hotărârii Guvernului nr. 1111/2010 cu privire la aprobarea Reglementării tehnice „Sucuri și anumite produse similare destinate consumului uman”, în vederea aducerii în concordanță cu prevederile actelor normative în vigoare, precum și cu cerințele actuale aferente produselor solicitate pe piață.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul național a fost elaborat în cadrul angajamentelor asumate prin Acordul de Asociere RM-UE, în vederea implementării punctului 112 din Planului de acțiuni al Guvernului pentru anul 2024, din Compartimentul – Agricultura și industrie alimentară. În acest context, proiectul nominalizat urmează să fie operate modificări la două hotărâri de Guvern, prin aducerea în concordanță cu prevederile următoarelor acte normative UE:1. În vederea Reglementării tehnice “Gemuri, jeleuri, dulcețuri, piureuri și alte produse similare” transpune parțial prevederile următoarei Directive: * transpune parțial (transpune art. 1, art. 2, Anexa I, Anexa II și Anexa III) Directiva 2001/113/CE a Consiliului din 20 decembrie 2001 privind gemurile, jeleurile și marmeladele de fructe, precum și piureul de castane îndulcit destinate alimentației umane, modificat ultima dată în anul 2013;

2. În vederea Reglementării cu privire la aprobarea Reglementării tehnice „Sucuri și anumite produse similare destinate consumului uman”: - transpune parțial (transpune art. 3, art. 4, art. 6, Anexa I, Anexa, II, Anexa III, Anexa IV și Anexa V) Directiva 2001/112/CE a Consiliului din 20 decembrie 2001 privind sucurile de fructe și anumite produse similare destinate consumului uman, publicat în Jurnalul Oficial al Uniunii Europene L 010 12.1.2002, p. 58, așa cum a fost modificată ultima dată prin Regulamentul Delegat (UE) nr. 1040/2014 al Comisiei din 25 iulie 2014 de modificare a Directivei 2001/112/CE a Consiliului privind sucurile de fructe și anumite produse similare destinate consumului uman, în vederea adaptării la progresele tehnice a anexei I la respectiva directivă.Întru respectarea art.31 din Legea nr.100/2017, ca urmare a transpunerii actelorUE menționate supra, au fost întocmite tabelele de concordanță. Gradul de compatibilitate a proiectului nominalizat cu prevederile legislației Uniunii Europene este stabilit în Tabelele de concordanță elaborate în conformitate cu Regulamentulprivind armonizarea legislației Uniunii Europene aprobat prin Hotărârea Guvernului nr.1171/2018.  |
| **4. Principalele prevederi ale proiectului și evidențierea elementelor noi** |
| Prezentul proiect are drept scop ajustarea cadrului normativ național, la cerințele și normele stabilite de către Uniunea Europeană, Republica Moldova, fiind cu statutul de țară-candidat. Ca urmare a modificărilor actului UE menționate la pct. 3, au fost făcute următoarele modificări. **1. Hotărârea Guvernului nr. 216/2008** cu privire la aprobarea Reglementării tehnice “Gemuri, jeleuri, dulcețuri, piureuri și alte produse similare” :- se modifică clauza de emitere a hotărârii;- în titlu și textul Hotărârii, cuvintele „Reglementare tehnică”, la orice formă gramaticală, se substituie cu textul „Cerințe de calitate (în continuare – Cerințe)” la forma gramaticală corespunzătoare;- se completează Cerințele cu noțiuni, așa cum sunt prevăzute în legislația UE;- se actualizează lista fructelor utilizate pentru fabricarea produselor; - se abrogă capitolul V. Evaluarea conformității produselor;- se include necesitatea certificatului de calitate, eliberat de către producător; - se exclude Anexa nr. 4 „DECLARAŢIE DE CONFORMITATE”.**2. Hotărârea Guvernului nr. 1111/2010** cu privire la aprobarea Reglementării tehnice „Sucuri și anumite produse similare destinate consumului uman”:- se modifică clauza de emitere a hotărârii; - în titlu și textul Hotărârii, cuvintele „Reglementare tehnică”, la orice formă gramaticală, se substituie cu textul „Cerințe de calitate *(în continuare – Cerințe)*” la forma gramaticală corespunzătoare;- se completează Cerințele cu noțiuni, așa cum sunt prevăzute în legislația UE;- se include necesitatea certificatului de calitate, eliberat de către producător; - se completează cu „Caracteristicile indicilor de calitate pentru nectarurile de fructe”; - se completează cu „Valorile Brix minime pentru sucul de fructe reconstituit și pentru piureul de fructe reconstituit”;- se completează cu următoarele anexe: „Ingrediente, tratamente și substanțe autorizate” și „Denumiri speciale pentru anumite produse”.  |
| **5. Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat. Potrivit prevederilor din proiect, autoritatea competentă responsabilă de realizarea controalelor este Agenția Națională pentru Siguranța Alimentelor, care își realizează atribuțiile de serviciu, fiind finanțate din bugetul de stat.  |
| **6. Modul de încorporare a actului în cadrul normativ în vigoare** |
| Proiectul este elaborat în vederea implementării punctului 112 din Compartimentul – Agricultura și industrie alimentară, inclus în Planul de acțiuni al Guvernului pentru anul 2024 aprobat prin Hotărârea Guvernului nr. 829/2023, precum și pentru aducerea in concordanță a prevederilor ca urmare a modificării și abrogării mai multor acte normative. |
| **7. Avizarea și consultarea publică a proiectului** |
| Astfel, în conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web al Ministerului Agriculturii și Industriei Alimentare, <https://maia.gov.md>, la compartimentul ,,Transparență decizională/ proiecte de documente” și pe portalul <https://particip.gov.md/ro/document/stages/anunt-privind-initierea-procesului-de-elaborare-a-proiectului-hotararii-guvernului-cu-privire-la-modificarea-unor-hotarari-ale-guvernului/11466>. Suplimentar, au fost organizate 2 ședințe cu părțile interesate, la data de 11.10.2023 și la data de 21.10.2023, unde au fost discutate completările și propunerile de modificare a acestora, care ulterior au fost incluse în proiect.  |
| **8. Constatările expertizei anticorupție** |
| În temeiul art. 34 și 35 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție. |
| **9. Constatările expertizei de compatibilitate** |
| Proiectul va fi transmis pentru examinare și expertizare Centrului de Armonizare a Legislației. |
| **10. Constatările expertizei juridice** |
| În temeiul art. 34 și 37 din Legea nr. 100/2017 cu privire la actele normative, proiectul urmează a fi supus expertizei juridice, care va fi efectuată de către Ministerul Justiției. |
| **11. Constatările altor expertize** |
| Analiza impactului de Reglementare efectuată la proiectul hotărârii Guvernului cu privire la modificarea unor hotărâri de Guvern (privind sucurile, gemurile și alte produse similare destinate consumului uman), a fost examinată în cadrul ședinței Grupului de lucru al Comisiei de Stat pentru Reglementarea Activității de Întreprinzător, cu susținerea condiționată a acestuia (conform procesului verbal nr. 5 din 06.02.2024). Analiza de impact a fost ajustată conform recomandărilor expertului.  |

**Secretar de Stat Iurie SCRIPNIC**